FREDI ADU stigao u Jagodinu

Kako su najavljivali svi evropski i svetski mediji, veliko pojačanje Fredi Adu stigao je u Jagodinu. Dočekalo ga je rukovodstvo kluba na čelu sa predsednikom Goranom Milanovićem.

Fredi Adu je rođen u Gani, a sa osam godina dobio je američku vizu. Od malih nogu pokazao je izuzetan talenat pa ga mnogi s razlogom upoređuju sa slavnim Peleom. Sa svojih 14 godina debitovao je za prvi tim američkog „DC Junajteda“, a dve godine kasnije i za selekciju Sjedinjenih Američkih Država. Već sa 17 godina stiže u redove Benfike, odakle je bio pozajmljen francuskom „Monaku“, kasnije i solunskom „Arisu“. Poslednju sezonu odigrao je u brazilskoj „Baiji“. Adu sada ima 25 godina.

Nekada čudo od deteta i „novi Pele“ želi još jednom da se oproba u Evropi.

Njegovi prvi utisci o klubu i gradu su fenomenalni. Fredi Adu će prisustvovati večerašnjoj utakmici drugog kola kvalifikacija za Ligu Evrope između Jagodine i rumunskog KLuža, a već sutra će početi da trenira sa ekipom Jagodine. Očekuje se da u narednim danima završi sve formalnosti oko potpisivanja ugovora.

On je jedan od najpoznatijih i najkupovanijih igrača ikada na poznatoj kompjuterskoj igrici Football Manager.

Video: